झुग्गी के बच्चों को स्कूल जाने के लिए किया प्रेरित
बोकारो | गरीबबच्चों के लिए काम करने वाली संस्था चिराग ने रविवार को सेक्टर चार सर्कस मैदान के पीछे स्थित झुग्गी के बच्चों को स्कूल भेजने के शैक्षणिक उत्सव कार्यक्रम का आयोजन किया। इसके तहत संस्था ने बच्चों के बीच कई प्रतियोगिताएं आयोजित की और बच्चों को स्कूल भेजने के लिए प्रेरित किया। साथ ही इनके बीच शैक्षणिक सामग्री कॉपी, कलम, पेंसिल आदि का भी वितरण किया। बच्चों के अभिभावकों से मिल उन्हें शिक्षा के महत्व की जानकारी दी। संस्था के सदस्य मनोज झा ने बताया कि उनका उद्देश्य सेक्टर एरिया के बच्चों को स्कूल भेजना है और इलाके को जीरो ड्रॉप आउट बनाना है। उन्होंने कहा कि संस्था का टैगलाइन घर का चिराग कौन बनेगा हम बनेंगे, हम बनेंगे है।
hin_Deva hin_Deva